Saad-en-neutbeskuit - Goeie Huishouding
Tuis » Recipes » Koeke en Gebak » Saad-en-neutbeskuit
1/2 k amandelmeel
1 k klappermeel
1 k glutenvrye hawermout
1/2 k droë klapper (of gebruik spysverteringsemels)
3 e psilliumvesel
1/2 e koeksoda
1/2 e bakpoeier
1/2 k grofgekapte pekanneute of amandels
1/2 k droë bosbessies
1/2 k sonneblomsaad
1/2 k pampoenpitte
1/4 k lynsaad
1 t fyn wonderpeper
1/2 k klappersuiker (of rysmoutstroop)
1 k karringmelk of klappermelk (of 1/4 k ongegeurde volroomjogurt wat met 1/4 k melk gemeng is)
1/2 k klapperolie of gesmelte botter
Voorverhit die oond tot 160 °C. Smeer ’n groot, diep bakplaat (sowat 22 cm x 30 cm) liggies en voer dit met bakpapier uit.
Plaas die 2 mele, hawermout, klapper, psilliumvesel, koeksoda en bakpoeier in ’n groot mengbak en klits tot goed gemeng. Voeg die oorblywende bestanddele by en meng weer. (Meng met die hand, of gebruik ’n staanmenger met ’n deeghaak.) As die mengsel te droog is om te meng, voeg ’n bietjie melk of louwarm water by.
Skep die beslag op die bakplaat en druk dit liggies vas om dit netjies en egalig te maak. Bak vir 45 tot 50 minute of tot goudkleurig.
Haal die bakplaat uit die oond en laat die beskuit tot kamertemperatuur afkoel voordat jy dit sny (sowat 2,5 cm x 5 cm). Plaas die beskuit op ’n afkoelrak (sodat dit eweredig uitdroog) bo-op ’n bakplaat in die oond. Verlaag die temperatuur na 100 °C en bak vir nog 2 tot 3 uur of totdat die beskuit goudkleurig en taamlik bros is. Skakel die oond af en laat die beskuit heeltemal uitdroog – minstens 5 uur of selfs oornag. Dit sal die beskuit lekker bros maak. Dis baie belangrik!
Roosterbroodhappies met biltong, vyekonfyt en bloukaas
7 eenvoudige, maklike GH-idees vir aandete